Anglesis

Anglesis (, ) – sala Airijos jūroje, prie šiaurės vakarinių Velso krantų. Priklauso Jungtinei Karalystei. Anglesis kartu su Holio sala bei kitomis salomis sudaro Anglesio sritį. Plotas 720 km². 2011 m. duomenimis saloje gyveno 69,7 tūkstančiai gyventojų. Didžiausias miestas – Holihedas. Administracinis centras – Langevnis.

Anglesis yra didžiausia Velso sala, penkta didžiausių aplink DB bei didžiausia Airijos jūroje. Nuo Velso pusiasalio salą skiria Menajaus sąsiauris per kurį nutiesti du tiltai. Paviršius banguotas (didžiausias aukštis 127 m). Yra Vilfos AE (1180 MW). Tekstilės pramonė. Auginami galvijai, avys. Žvejyba.

Senovėje apsigyveno keltai; buvo druidizmo centras. 78 m. užvaldė romėnai. Išliko dolmenų, menhirų, kryžių grupė X–XII a.

Šaltiniai 

Jungtinės Karalystės salos
Velso geografija
Britų salos
Jungtinės Karalystės saugomos teritorijos